**Tankönyvellátás 2014/2015**

Tisztelt Szülők!

2014. április 10-én megjelent a 2014/2015-ös tanévre érvényes hivatalos tankönyvjegyzék (http://tankonyv.kir.hu/). A hivatalos tankönyvjegyzéken szereplő könyveket az iskola a Könyvtárellátó Nonprofit Kft.-n (KELLO-n) keresztül rendeli meg.

●     Akik **normatív támogatásban részesülnek** (és leadták az erre vonatkozó igénylőlapot), ők az ingyenességi kedvezményt **csak a KELLÓ-n keresztüli** rendelés esetében vehetik igénybe.

●     Akik **nem részesülnek normatív támogatásban**, ők dönthetnek úgy, hogy bizonyos tanköny­veket **nem rendelnek meg az iskolán keresztül** (például ha már megvan a könyv a családban, vagy egyénileg szeretnék beszerezni), ez esetben a rendelőlapon ezt jelezniük kell. (Természe­tesen egy normatív támogatásban részesülő diák is megteheti, hogy nem tart igényt valamelyik tankönyvre.)

A tanulói tankönyvtámogatáshoz kiadott igénylőlap a 17/2014. (III. 12.) EMMI-rendelet 5. számú mellékleteként a Magyar Közlöny 2014. évi 37. számában jelent meg. A dokumentum innen letölthető: <http://m.cdn.blog.hu/zi/zigkonyvtar/image/normat%C3%ADv.pdf>

**Figyelem! A támogatás igénybevételével kapcsolatban változások léptek életbe! A kedvezményre való jogosultság igazolásának határideje október 1-re tolódott ki. Ennek a határidőnek a be nem tartása jogvesztő! Aki eddig az időpontig nem igazolja a jogosultságát, a megrendelt könyveket október 20-ig köteles kifizetni!**

**A tankönyvtámogatásra való jogosultság igazolásáról szóló határozatokat a beiratkozás napján legyenek szívesek magukkal hozni!**

Örömmel tájékoztatjuk Önöket, hogy nemrégiben Nyíregyházán is megnyílt egy KELLO infopont, melynek elérhetősége:

**Kellopont – Nyíregyháza**

Cím: **4400 Nyíregyháza, Szarvas u. 15.**Email: **kellopont-nyiregyhaza@kello.hu**

A Kellopont munkatársai készséggel állnak az ügyfelek rendelkezésére., legyen szó tankönyv- vagy taneszköz rendelésről, utalványok beváltásáról, díjbekérő pótlásáról, illetve bármilyen egyéb felmerülő kérdésről. A hálózat mindezek mellett széles körű könyv-, taneszköz-, fejlesztő- és logikai játékválasztékkal áll az érdeklődők rendelkezésére.

**A tankönyvekkel kapcsolatos további jogi szabályozásokról és tudnivalókról itt is lehet tájékozódni:**

[***http://zigkonyvtar.blog.hu/2013/03/19/az\_iskolai\_konyvtar\_mukodesevel\_kapcsolatos\_dokumentumok***](http://zigkonyvtar.blog.hu/2013/03/19/az_iskolai_konyvtar_mukodesevel_kapcsolatos_dokumentumok)

**A 2014/2015-es tanév tankönyvellátásának menete**

a tankönyvrendelet (17/2014. (III. 12.) EMMI rendelet) alapján

A KELLO (Könyvtárellátó Nonprofit Kft.) honlapján elérhető a [publikus web](http://webshop.kello.hu/)áruház (http://webshop.kello.hu/), amelyen keresztül bárki megvásárolhat tankönyveket saját részre.

**2014. április 14-ig** az iskola elkészíti a tankönyvrendelését. A véglegesítés előtt lehetővé teszi a szülők számára, hogy megismerjék azt. A szülő nyilatkozhat arról, hogy gyermeke részére az összes tankönyvet meg kívánja-e vásárolni, vagy egyes tankönyvek biztosítását más módon, például használt tankönyvvel kívánja megoldani.

**2014. április 16-ig**a szülők megkapják a jövő évi tankönyvekről szóló listát és rendelőlapot, melyen nyilatkozniuk kell, hogy mely könyveket kérik és melyeket nem.

**2014. április 30.** A tankönyvrendelés és fenntartói jóváhagyás határideje.

**2014. június 10-ig** az iskola igazgatója felméri, hogy hány tanulónak kell vagy lehet biztosítani a tankönyvellátást az iskolai könyvtárból történő tankönyvkölcsönzés útján. Az iskolába belépő új osztályok tanulói esetén a felmérést a beiratkozás napjáig kell elvégezni.

A tankönyvrendelet (17/2014. EMMI rendelet) 32. § (5) bekezdése alapján az állam által biztosított ingyenes tankönyveket -- a munkafüzetek kivételével -- az igazgató az iskola könyvtári állományába veszi, a továbbiakban az iskolai könyvtári állományban elkülönítetten kezeli, és a tanuló részére a tanév feladataihoz rendelkezésre bocsátja az iskola házirendjében meghatározottak szerint.

A felmérés alapján megállapítja, hogy hány tanuló esetében kell biztosítani a köznevelési törvény szerinti ingyenes tankönyveket, illetve hány tanuló esetében kell biztosítani a tankönyvtörvény szerinti normatív kedvezményt.

A felmérés eredményéről az igazgató minden év **június 15-ig** tájékoztatja a nevelőtestületet, az iskolaszéket, az iskolai szülői szervezetet és az iskolai diákönkormányzatot.

Az iskola igazgatója minden év **június 17-ig** meghatározza az iskolai tankönyvellátás rendjét, és erről tájékoztatja a szülőt, vagy a nagykorú cselekvőképes tanulót.

**2014. június 30.** A tankönyvrendelés módosításának határideje, a normatív kedvezményben részesülők feltüntetésével.

**2014. szeptember 5.** Szintfelméréseket követően a pótrendelések leadásának határideje. A módosítás és pótrendelés során csak a végleges rendelésben megadott tankönyvek darabszámát lehet változtatni! Ennek mértéke az eredeti rendeléstől legfeljebb 15%-ban térhet el.

**2014. augusztus** A KELLO előzőleg egyeztetett időpontban kiszállítja a megrendelt tankönyveket az intézménybe.

**2014. október 1.** A tankönyvtámogatásra való jogosultság igazolásának határideje.

A normatív támogatásra vonatkozó igényt az igénylőlap értelemszerű kitöltésével és benyújtásával kell bejelenteni.

*A tankönyvpiac rendjéről szóló 2001. évi XXXVII. törvény 8. § (4) bekezdése alapján****normatív támogatásban részesülhet****az a tanuló, aki*

* *tartósan beteg [szakorvos igazolja vagy a magasabb összegű családi pótlék],*
* *a szakértői bizottság szakértői véleménye alapján mozgásszervi, érzékszervi, értelmi- vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd [szakorvos igazolja],*
* *három vagy több kiskorú, vagy eltartott gyermeket nevelő családban él [a megállapított családi pótlék igazolja],*
* *nagykorú és saját jogán iskoláztatási támogatásra jogosult [a megállapított családi pótlék igazolja],*
* *rendszeres gyermekvédelmi kedvezményben részesülő [az erről szóló határozat igazolja].*

Rendszeres gyermekvédelmi kedvezményre jogosult az a tanuló, akinek a családjában az egy főre jutó havi jövedelem összege nem haladja meg az öregségi nyugdíj mindenkori legkisebb összegének a 130%-át. (Az [öregségi nyugdíj](http://www.afsz.hu/engine.aspx?page=allaskeresoknek_tajekoztato_oregsegi_nyugdij_legki) minimális mértéke 2013-ban: 28.500.- Ft/hó)